ZMLUVA

uzavretá podľa § 269 ods. 2 Obchodného zákonníka

Údržba a oprava cestnej svetelnej signalizácie

###### Zmluvné strany

1. Objednávateľ: Mesto Košice

Sídlo: Trieda SNP 48/A, 040 11 Košice

Zastúpený: Ing. Jaroslav Polaček, primátor

IČO: 00691135

DIČ: 2021186904

IČ pre DPH: SK2021186904

Bankové spojenie: Prima banka Slovensko, a.s.

Číslo účtu: SK03 5600 0000 0004 4248 6001

Osoby oprávnené rokovať za Objednávateľa

a) vo veciach zmluvných:

Mgr. Tomáš Vrbovský

vedúci referátu parkovania, údržby ciest a verejného osvetlenia MMK

telefón: 055 6419 384

e-mail: [tomas.vrbovsky@kosice.sk](mailto:tomas.vrbovsky@kosice.sk)

b) vo veciach technických a realizačných:

Ing. Jaroslav Oršula

referent referátu parkovania, údržby ciest a verejného osvetlenia MMK

telefón: 055 6419 195

e-mail: [jaroslav.orsula@kosice.sk](mailto:jaroslav.orsula@kosice.sk)

(ďalej len „Objednávateľ“)

2. Poskytovateľ:

Sídlo:

Zastúpený:

IČO:

IČ pre DPH:

DIČ:

Bankové spojenie:

Číslo účtu:

Osoby oprávnené rokovať za Poskytovateľa:

a) vo veciach zmluvných:

telefón, e-mail:

b) vo veciach technických a realizačných:

telefón, e-mail:

(ďalej len “Poskytovateľ”)

Preambula

Zmluva na poskytovanie služby sa uzatvára na základe verejného obstarávania s názvom „Údržba a oprava cestnej svetelnej signalizácie“, ktoré bolo vyhlásené v Úradnom vestníku Európskej únie č. .................... zo dňa ..................pod č. ...................... a vo Vestníku verejného obstarávania č. ...................... zo dňa ...................pod č. .......................... .

I.

Predmet Zmluvy

Predmetom Zmluvy je záväzok Poskytovateľa vykonávať pre Objednávateľa činnosti potrebné na zaistenie spoľahlivej a bezpečnej prevádzky zariadení cestnej svetelnej signalizácie (ďalej len „CSS“), elektronických dopravných značiek (ďalej len „EDZ“) a meračov rýchlosti (ďalej spolu aj „zariadenia“) vo vlastníctve/správe Objednávateľa. Bližšia špecifikácia predmetu Zmluvy je uvedená v prílohách Zmluvy: Príloha č. 1 „Špecifikácia plnenia, technické požiadavky“ (ďalej len „Príloha č. 1“) a Príloha č. 2 „Cenník položiek“ (ďalej len „Príloha č. 2“), ktoré sú neoddeliteľnou súčasťou tejto Zmluvy (ďalej spolu aj „prílohy“).

Na žiadosť Objednávateľa vykoná Poskytovateľ nasledujúce činnosti:

vyjadrenia k priebehu káblových rozvodov zariadení CSS v správe Objednávateľa,

vytýčenia podzemných káblových rozvodov zariadení CSS v správe Objednávateľa,

vypínanie a zapínanie zariadení CSS po odsúhlasení so správcom CSS.

Poskytovateľ bude vykonávať predmet Zmluvy za podmienok uvedených v tejto Zmluve na svoje náklady a na vlastnú zodpovednosť, na majetku vo vlastníctve Objednávateľa a priľahlom majetku.

Objednávateľ vykonané plnenie prevezme a zaplatí za jeho vykonanie dohodnutú cenu podľa podmienok obsiahnutých v tejto zmluve.

Poskytovateľ je povinný do pätnástich (15) dní od účinnosti tejto zmluvy poukázať garanciu vo výške 5 % z celkovej ceny Zmluvy (bez DPH) vo forme poukázania finančných prostriedkov na účet Objednávateľa, na č. účtu zloženia zábezpeky: SK11 5600 0000 0004 4248 4014. Objednávateľ vráti garanciu po splnení záväzkov poskytovateľa vyplývajúcich z tejto Zmluvy. Objednávateľ môže použiť finančné prostriedky z garancie za účelom uspokojenia akýchkoľvek pohľadávok, ktoré vznikli v súvislosti s touto Zmluvou v dôsledku porušenia povinností Poskytovateľa. Ak sa Poskytovateľ dostane do omeškania so splnením povinnosti podľa prvej vety tohto odseku, Objednávateľ je oprávnený uplatniť si voči Poskytovateľovi zmluvnú pokutu vo výške 0,05 % zo zmluvnej ceny (bez DPH) za každý deň omeškania.

Garanciu podľa *ods. 5 tohto čl. Zmluvy* možno nahradiť vinkuláciou finančných prostriedkov na účte Poskytovateľa v prospech Objednávateľa alebo bankovou zárukou v súlade s ust. § 313 až § 322 zákona č. 513/1991 Zb. Obchodný zákonník v znení neskorších predpisov (ďalej len „náhradná garancia“). Náhradná garancia musí zabezpečiť pre Objednávateľa rovnaké zaistenie splnenia záväzkov Poskytovateľa ako v prípade garancie podľa *ods. 5 tohto čl. Zmluvy*; z bankovej záruky musí vyplývať, že banka uspokojí Objednávateľa (veriteľa) za Poskytovateľa (dlžníka) v prípade uplatnenia záruky v prospech Objednávateľa a zaplatí na účet Objednávateľa (veriteľa) pohľadávku krytú bankovou zárukou do desiatich (10) dní odo dňa doručenia výzvy Objednávateľa (veriteľa) na jej zaplatenie. Návrh náhradnej garancie je Poskytovateľ povinný vopred písomne odkonzultovať s Objednávateľom. Objednávateľ vykoná príslušný úkon smerujúci k zrušeniu príslušnej náhradnej garancie (najmä zašle Poskytovateľovi písomný súhlas so zrušením príslušnej vinkulácie alebo vráti Poskytovateľovi príslušný originál bankovej záruky) po splnení záväzkov Poskytovateľa vyplývajúcich z tejto Zmluvy.

**II.**

**Termín a miesto vykonávania predmetu Zmluvy**

Termín vykonávania predmetu Zmluvy: tridsaťšesť (36) mesiacov odo dňa nadobudnutia účinnosti Zmluvy.

Denná služba v čase od 5.30 hod. do 22.00 hod. vrátane dní pracovného voľna, pokoja a sviatkov. Mimo uvedenej dennej služby nepretržitá pohotovosť pre nevyhnutné zásahy (potrebné na odvrátenie bezprostredného ohrozenia) vyvolané dopravnou nehodou, vandalizmom alebo vonkajšími vplyvmi.

Termíny vykonávania pravidelných technických prehliadok (ďalej len „PTP“):

PTP mesačná – po mesiaci prevádzky,

PTP polročná – po šiestich mesiacoch prevádzky – pred letnou turistickou sezónou a pred zimným obdobím, pričom v mesiaci, kedy bude vykonaná polročná PTP, nebude vykonaná mesačná PTP,

PTP ročná – raz ročne v termíne od 01.04. do 31.10.

Poskytovateľ sa zaväzuje odstraňovať poruchy funkčnosti zariadení CSS aj mimo pravidelný pracovný čas vrátane dní pracovného voľna, pokoja a sviatkov nasledovne:

menej závažné poruchy (vypálenie istenej žiarovky, výpadok zariadení spôsobený výpadkom elektrického prúdu a pod.) do jednej (1) hodiny od zistenia poruchy resp. jej nahlásenia Objednávateľom, ak sa nedohodne s Objednávateľom inak,

závažnejšie poruchy spôsobené prevádzkou alebo haváriou (poškodenie následkom vonkajších vplyvov, dopravných nehôd, vandalizmom a pod.) do dvadsiatichštyroch (24) hodín od zistenia poruchy resp. jej nahlásenia Objednávateľom, ak sa nedohodne s Objednávateľom inak,

poruchy na káblových rozvodoch do piatich (5) dní od zistenia poruchy resp. jej nahlásenia Objednávateľom, ak sa nedohodne s Objednávateľom inak.

Poskytovateľ sa zaväzuje odstraňovať poruchy funkčnosti EDZ a meračov rýchlosti do dvoch (2) pracovných dní od zistenia poruchy resp. jej nahlásenia Objednávateľom, ak sa nedohodne s objednávateľom inak.

Poskytovateľ je povinný bez zbytočného odkladu oznámiť Objednávateľovi vznik akejkoľvek udalosti, ktorá bráni alebo sťažuje vykonanie plnenia (alebo jeho časti) a má za následok predĺženie termínu plnenia. Uvedená skutočnosť bude zapísaná v denníku. Predĺžením termínu vykonania plnenia alebo jeho časti zo strany Poskytovateľa nie je dotknuté právo Objednávateľa na zmluvnú pokutu za omeškanie v zmysle *čl. VII*. *ods. 1. Zmluvy* okrem prípadov, keď k omeškaniu nedošlo z viny alebo z dôvodu na strane Poskytovateľa, resp. nastane z viny alebo z dôvodu na strane Objednávateľa alebo z dôvodu okolností vylučujúcich zodpovednosť definovaných v*čl. VIII.Zmluvy*. Uplatnením zmluvnej pokuty nie je dotknuté právo Objednávateľa na náhradu škody.

V prípade prerušenia vykonávania plnenia z viny alebo z dôvodu na strane Objednávateľa, alebo v prípade prerušenia vykonávania plnenia z okolností „vis major“ definovaných v *čl. VIII. Zmluvy*, sa termín na vykonanie plnenia predlžuje o dobu adekvátnu dobe prerušenia.

Miesto vykonávania predmetu zmluvy: územie mesta Košice, zariadenia vo vlastníctve/správe Objednávateľa.

**III.**

**Cena**

1. Cena je stanovená podľa zákona NR SR č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov. Predpokladaná celková cena plnenia a jednotkové ceny sú uvedené v Prílohe č. 2 Zmluvy.

Predpokladaná celková cena bez DPH: ............................... eur

DPH 20%: ............................... eur

Predpokladaná celková cena vrátane DPH: ............................... eur

V prípade, ak Poskytovateľ nie je platcom DPH, a v priebehu vykonávania plnenia sa stane platcom DPH, zaväzuje sa, že dohodnutú cenu neprekročí. Poskytovateľ je povinný dovtedy nevyfakturovanú časť ceny znížiť o výšku DPH.

1. Jednotkové ceny, vyjadrené v eurách bez DPH sú záväzné a sú stanovené v súlade s ponukou Poskytovateľa. V jednotkových cenách sú zahrnuté všetky náklady spojené s úplným, vecným a odborným plnením záväzkov Poskytovateľa vyplývajúcich z tejto Zmluvy a jej príloh vrátane nákladov na všetky vedľajšie, pomocné a iné tovary, služby a činnosti nevyhnutné na riadne a včasné vykonávanie plnenia ako sú napr.: colné poplatky, dopravné náklady, náklady na presuny, dopravu výrobkov/materiálov na miesto ich použitia, použitie potrebných strojových, prevádzkových a technických zariadení, potrebný spotrebný a spojovací materiál, zhodnotenie/odstránenie (naloženie, premiestnenie, zloženie) vybúraných hmôt, sute, prebytočnej zeminy a iných odpadov súvisiacich s vykonávaním plnenia alebo ako jeho dôsledok vrátane poplatkov za ich uskladnenie v súlade s platnou legislatívou, očistenie dotknutých plôch a ich uvedenie do pôvodného stavu, dočasné dopravné značenie potrebné na označenie miesta plnenia (obstaranie, osadenie, údržba a odstránenie), zabezpečenie povinností Poskytovateľa podľa tejto Zmluvy a jej príloh.
2. Cena vykonaného mesačného plnenia:

3.1. cena za údržbu zariadení CSS sa určí ako súčet súčinov jednotkovej ceny príslušnej položky z Prílohy č. 2 Zmluvy (paušálnej dennej sadzby), počtu križovatiek/PP a EP/sústavy blikačov a počtu dní ich funkčnosti v príslušnom mesiaci (odsúhlasené Objednávateľom),

3.2. cena za údržbu EDZ a meračov rýchlosti sa určí ako súčet súčinov jednotkovej ceny príslušnej položky z Prílohy č. 2 Zmluvy (paušálnej dennej sadzby), počtu EDZ/počtu meračov rýchlosti a počtu dní ich funkčnosti v príslušnom mesiaci (odsúhlasené Objednávateľom).

1. Cena vykonaného plnenia za programátorské činnosti, revízie, úpravu technickej dokumentácie sa určí ako súčet súčinov jednotkovej ceny príslušnej položky zPrílohy č. 2 a skutočne vykonaného množstva za položku odsúhlaseného Objednávateľom v súpise vykonaných prác.
2. Cena vykonaného plnenia za odstránenie nefunkčnosti (opravu) zariadenia CSS, EDZ a merača rýchlosti sa určí ako súčet súčinov jednotkovej ceny príslušnej položky z prílohy Zmluvy, Príloha č. 2:Položka p. č. 4.1*.* resp*.* Príloha č. 2:Položka p. č. 4.2., a skutočne vykonaného množstva za položku odsúhlaseného Objednávateľom v súpise vykonaných prác.
3. V prípade prepnutia CSS do režimu blikavej žltej alebo do bezprúdového stavu na dobu dlhšiu ako 24 hodín, má Poskytovateľ nárok fakturovať len 25 % z dennej sadzby a údržbu CSS bude vykonávať v obmedzenom rozsahu na daný prevádzkový stav. V prípade odpojenia z odberu z dôvodu vyradenia CSS, EDZ, merača rýchlosti z prevádzky (zrušenie, rekonštrukcia, vyradenie z majetku, zriadenie staveniska a pod.) Poskytovateľ nebude mať nárok fakturovať žiadnu sadzbu za ich údržbu.
4. V prípade nefunkčnosti CSS, EDZ a merača rýchlosti v dôsledku poruchy, za ktorú zodpovedá Poskytovateľ (neplnením povinností), resp. v prípade ich celodenného vypnutia, nebude Poskytovateľ fakturovať žiadnu sadzbu za ich údržbu až do odstránenia poruchy, resp. do ich opätovného zapnutia.
5. Dohodnuté jednotkové ceny je možné meniť len v zmysle *ods. 9 až 10* *tohto článku* Zmluvy a to písomným dodatkom k tejto Zmluve v súlade so zákonom č. 345/2018 Z. z. v znení neskorších predpisov, a to na základe vzájomnej dohody zmluvných strán.
6. Úpravu jednotkových cien (zvýšenie/zníženie) v zmysle *ods. 10 tohto čl.* *Zmluvy* je možné dojednať najskôr po uplynutí dvanástich (12) mesiacov od podpísania Zmluvy, resp. od poslednej cenovej úpravy (od podpísania dodatku) na základe preukázania zvýšenia/ zníženia cien vstupných nákladov a ich odsúhlasení Objednávateľom.
7. Zvýšenie/zníženie jednotkových cien je prípustné z dôvodu zvýšenia priemernej miery inflácie/zníženia priemernej miery inflácie (deflácie) potvrdenej Štatistickým úradom Slovenskej republiky a to minimálne o 5% od priemernej ročnej miery inflácie v čase od uzatvorenia Zmluvy alebo od poslednej cenovej úpravy. Zmenu jednotkových cien na základe zvýšenia/zníženia priemernej ročnej miery inflácie alebo deflácie (percentuálne zvýšenie/zníženie jednotkových cien) je oprávnená navrhnúť ktorákoľvek zmluvná strana.
8. Pre ocenenie položiek, pre ktoré neboli dohodnuté zmluvné jednotkové ceny, a ktoré úzko súvisia s plnením predmetu Zmluvy, sa jednotkové ceny určia podľa aktuálnych príslušných cenníkov „ODIS“ alebo „CENKROS, ktoré budú maximálne, a Poskytovateľ z nich môže poskytnúť zľavu., resp. na základe vzájomne odsúhlasenej kalkulácie vychádzajúcej z ekonomicky oprávnených nákladov podľa zákona NR SR č. 18/1996 Z. z. o cenách v znení neskorších predpisov, ktorej návrh vypracuje Poskytovateľ.
9. Daň z pridanej hodnoty sa bude fakturovať v zmysle platných právnych predpisov v čase fakturácie.

IV.

Fakturačné a platobné podmienky

1. Poskytovateľovi prislúcha úhrada len za skutočne a riadne vykonané plnenie predmetu zmluvy mesačne, potvrdené Objednávateľom v súpise vykonaných prác. Na plnenie Zmluvy nebude poskytnutý preddavok ani záloha.
2. Podkladom pre vystavenie faktúry bude doklad o odovzdaní a prevzatí vykonaného plnenia „Súpis vykonaných prác a dodávok“ podpísaný povereným zamestnancom Objednávateľa a Poskytovateľa. Tento doklad je povinnou prílohou faktúry.
3. Fakturovaná cena bude vypočítaná v súlade *s článkom III. tejto Zmluvy*.
4. Faktúra (daňový doklad) vystavená Poskytovateľom a doručená Objednávateľovi na adresu: Mesto Košice, Trieda SNP 48/A, 040 11 Košice, bude obsahovať náležitosti podľa § 74 zákona č. 222/2004 Z. z. o dani z pridanej hodnoty v znení neskorších predpisov a zároveň aj tieto náležitosti: číslo Zmluvy, označenie (názov), predmet fakturácie (potvrdený „Súpis vykonaných prác a dodávok“), deň odoslania a deň splatnosti faktúry, označenie peňažného ústavu a číslo účtu, na ktorý sa má platiť, kód klasifikácie CPA v zmysle § 69 zákona č. 222/2004 Z. z. o dani z pridanej hodnoty v znení neskorších predpisov, fakturovanú sumu a rozpis už fakturovaných čiastok, odtlačok pečiatky a podpis oprávnenej osoby.
5. Lehota splatnosti faktúry je tridsať (30) dní odo dňa jej doručenia do sídla Objednávateľa bez vád. Zmluvné strany vzájomne konštatujú, že dohoda o lehote splatnosti faktúry podľa tohto odseku Zmluvy, nie je v hrubom nepomere k právam a povinnostiam Poskytovateľa zo záväzkového vzťahu založeného touto Zmluvou. Za dátum úhrady sa považuje dátum odpísania finančných prostriedkov z účtu Objednávateľa uvedeného v tejto Zmluve.
6. Objednávateľ je oprávnený namietať vecnú a formálnu správnosť a úplnosť faktúry či jej povinnej prílohy najneskôr do pätnástich (15) dní odo dňa doručenia predmetnej faktúry, vrátením faktúry s uvedením konkrétnych formálnych či vecných výhrad Objednávateľa voči predmetnej faktúre. V takomto prípade sa preruší plynutie lehoty splatnosti faktúry a nová lehota splatnosti faktúry začne plynúť doručením opravenej faktúry, ktorá nebude mať vecné ani formálne nedostatky, Objednávateľovi.
7. Poskytovateľ je povinný pred fakturáciou predložiť Objednávateľovi doklady:

7.1 Súpis vykonaných prác a dodávok,

7.2 Evidenčný denník vykonávaných prác,

7.3 Fotodokumentáciu z priebehu stavebných prác zoradenú chronologicky na vhodnom pamäťovom médiu (USB, CD,...), prípadne uloženú v určenom diskovom priestore Objednávateľa,

7.4 Doklad o uložení odpadu (ak relevantné),

7.5 Akékoľvek ďalšie dokumenty, ktoré majú byť Objednávateľovi odovzdané na základe tejto Zmluvy alebo všeobecne záväzných právnych predpisov.

8. V prípade zmien k zariadeniam a sieťam, ktoré vyplynú z predmetu plnenia tejto Zmluvy existujúcim projektovým dokumentáciám skutočného vyhotovenia je Poskytovateľ povinný odovzdať 2x v tlačenej forme, 1x v digitálnej forme (vo formáte „.pdf“, porealizačné geodetické zameranie vo formáte: „.dgn“, prípadne „.dwg“):

8.1 Doklady o preukázaní zhody výrobkov, vyhlásenie o zhode CE určeného výrobku v súlade so Zákonom č. 56/2018 Z.z. o posudzovaní zhody výrobku a sprístupňovaní určeného výrobku na trh,

8.2 Technický list výrobcu s deklarovanými technickými parametrami,

8.3 Projekt skutočného vyhotovenia so zakreslenými prípadnými zmenami,

8.4 Porealizačné geodetické zameranie stavby (okrem iného bude obsahovať: samostatnú situáciu s podloženou katastrálnou mapou a situáciu s podloženým polohopisom),

8.5 Návody na použitie a údržbu,

8.6 Akékoľvek ďalšie dokumenty, ktoré majú byť Objednávateľovi odovzdané na základe tejto Zmluvy alebo všeobecne záväzných právnych predpisov.

V.

Zodpovednosť za vady

Poskytovateľ bude zodpovedať za to, že predmet Zmluvy (plnenie) bude vykonávať s odbornou starostlivosťou, podľa podmienok tejto Zmluvy a jej príloh, a že bude spĺňať všetky požiadavky príslušných právnych predpisov a technických noriem platných v čase vykonávania plnenia.

Pokiaľ vznikne Objednávateľovi majetková škoda spôsobená nedbalosťou, porušením resp. neplnením povinností Poskytovateľa podľa *ods. 1.* *tohto čl.* *Zmluvy*, Poskytovateľ je povinný ju nahradiť.

Poskytovateľ zodpovedá za poruchu zariadenia CSS, EDZ a merača rýchlosti, ktorá vznikne z dôvodu nevykonania plnenia, ktoré je predmetom tejto Zmluvy, nekvalitným plnenímalebo ako ich dôsledok.

Počas záručnej doby má Objednávateľ právo požadovať a Poskytovateľ povinnosť bezodplatne odstrániť vady a nedorobky plnenia v primeranej lehote určenej Objednávateľom

Záručná doba na plnenie vykonané na odstránení nefunkčnosti (oprave) zariadenia CSS, EDZ a merača rýchlosti je dvadsťštyri (24) mesiacov a začína plynúť odo dňa odovzdania a prevzatia plnenia Objednávateľom.

Objednávateľ je oprávnený zasiahnuť pri neplnení ktoréhokoľvek záväzku zo strany Poskytovateľa, a to na náklady Poskytovateľa. Rozumie sa tým predovšetkým, že Objednávateľ môže dať príkaz na prerušenie plnenia, a to najmä v prípade, že plnenie aj po upozornení Objednávateľa je Poskytovateľom vykonávané nekvalitne, v rozpore s podmienkami určenými Zmluvou, a Poskytovateľ nevykoná nápravu ani v dodatočne určenej lehote, alebo spôsobom, ktorý ohrozuje alebo môže ohrozovať život, zdravie alebo bezpečnosť premávky na dotknutej pozemnej komunikácii alebo spôsobom, ktorým vzniká alebo hrozí vznik škody na majetku.

Ak Poskytovateľ neodstráni vady/nedorobky plnenia v stanovenom termíne, má Objednávateľ právo zabezpečiť ich odstránenie prostredníctvom tretej osoby na vlastné náklady, pričom Poskytovateľ je povinný takto vynaložené náklady Objednávateľovi uhradiť na základe faktúry. Výška ceny takto vykonaných prác/činností bude stanovená ako cena obvyklá, bez ohľadu na výšku jednotkových cien rovnakých alebo podobných prác uvedených v Prílohe č. 2 tejto Zmluvy. Splatnosť tejto faktúry je desať (10) dní odo dňa jej doručenia Objednávateľovi. Práva Objednávateľa vyplývajúce zo záruky nie sú týmto ustanovením dotknuté.

VI.

Podmienky vykonávania predmetu Zmluvy

1. Subdodávatelia:
2. V prípade vykonávania plnenia prostredníctvom tretích osôb, zodpovedá Poskytovateľ Objednávateľovi za splnenie záväzku riadne vykonať plnenie, akoby plnenie vykonával sám.
3. Poskytovateľ v prílohe č. 3 Zmluvy uvádza:

* známych subdodávateľov v zmysle § 41 ods. 3 zákona č. 343/2015 Z. z. v znení neskorších predpisov, ktorí sa podieľajú na plnení Zmluvy priamo, kde je uvedené obchodné meno a adresa sídla subdodávateľa, meno a priezvisko, adresa pobytu a dátum narodenia osoby oprávnenej konať za subdodávateľa a podiel subdodávok,
* známych subdodávateľov, ktorí sa podieľajú na plnení Zmluvy nepriamo a zároveň sú partnermi verejného sektora pri predmetnej Zmluve podľa § 2 ods. 1 písm. a) bod 7 zákona č. 315/2016 Z. z. v znení neskorších predpisov, kde je uvedené obchodné meno a adresa sídla subdodávateľa, meno a priezvisko, adresa pobytu a dátum narodenia osoby oprávnenej konať za subdodávateľa a podiel subdodávok.

1. Poskytovateľ v zmysle § 41 ods. 4 zákona č. 343/2015 Z. z. v znení neskorších predpisov je povinný bezodkladne oznámiť Objednávateľovi akúkoľvek zmenu o subdodávateľoch, ktorí sa podieľajú na plnení zmluvy priamo. Zároveň je povinný bezodkladne oznámiť Objednávateľovi akúkoľvek zmenu o subdodávateľoch, ktorí sa podieľajú na plnení zmluvy nepriamo a zároveň sú partnermi verejného sektora pri predmetnej Zmluve v rozsahu podľa predchádzajúceho bodu.
2. Ak Poskytovateľ preukazoval splnenie podmienok účasti subdodávateľom, ktorý sa podieľa na plnení zmluvy priamo a ktorého mení, nový subdodávateľ musí spĺňať podmienky účasti rovnakým spôsobom, ako pôvodný subdodávateľ.
   * + 1. Poskytovateľ alebo subdodávateľ, ktorý sa podieľa na plnení Zmluvy priamo alebo subdodávateľ, ktorý sa podieľa na plnení zmluvy nepriamo a zároveň je partnerom verejného sektora pri tejto Zmluve, musí mať zapísané údaje v registri partnerov verejného sektora, ak má povinnosť takéhoto zápisu, pred podpisom Zmluvy, ako aj počas celej doby plnenia zmluvy. Zároveň zapísaný užívateľ výhod partnera verejného sektora nesmie byť osobou podľa § 11 ods. 1 písm. c) zákona č. 343/2015 Z. z. v znení neskorších predpisov.
       2. Poskytovateľ zodpovedá Objednávateľovi za to, že v čase jeho podpísania Zmluvy, až do času podpísania Zmluvy Objednávateľom a zároveň aj počas platnosti celej Zmluvy sú on a jeho subdodávatelia, ktorí sa podieľajú na plnení zmluvy priamo alebo subdodávatelia, ktorí sa podieľajú na plnení zmluvy nepriamo a zároveň sú partnermi verejného sektora pri predmetnej Zmluve, platne zapísaní v registri partnerov verejného sektora podľa zákona č. 315/2016 Z. z. v znení neskorších predpisov, ak takúto povinnosť majú. Zároveň zapísaný užívateľ výhod partnera verejného sektora nesmie byť osobou podľa § 11 ods. 1 písm. c) zákona č. 343/2015 Z. z. v znení neskorších predpisov.
       3. V prípade, ak Poskytovateľ alebo subdodávateľ, ktorý sa podieľa na plnení Zmluvy priamo, alebo subdodávateľ, ktorý sa podieľa na plnení Zmluvy nepriamo a zároveň je partnerom verejného sektora pri predmetnej Zmluve, nemal v čase uzavretia Zmluvy alebo nebude mať v priebehu platnosti Zmluvy platne zapísané údaje v registri partnerov verejného sektora a takúto povinnosť má, alebo užívateľ výhod partnera verejného sektora je osobou podľa § 11 ods. 1 písm. c) zákona č. 343/2015 Z. z. v znení neskorších predpisov, Objednávateľ môže od zmluvy odstúpiť.
       4. Poskytovateľ vyhlasuje, že činnosti, ku ktorým sa podľa tejto Zmluvy zaviazal, spadajú do jeho predmetu podnikania, pre túto činnosť je plne kvalifikovaný, bude ju vykonávať pod vlastným menom, na vlastnú zodpovednosť, disponuje zamestnancami v potrebnom počte a kvalifikačnej skladbe, a to nielen pri výkone služieb, prác a dodávok, ale aj pri používaní pracovného zariadenia, strojov, mechanizmov, prevádzkových a technických zariadení a pod. Poskytovateľ zaistí všetky výrobky a materiály, strojové, prevádzkové a technické zariadenia, ktoré sú nevyhnutné na vykonávanie plnenia podľa tejto zmluvy.
       5. Poskytovateľ do dvoch (2) pracovných dní odo dňa nadobudnutia účinnosti tejto Zmluvy písomne oznámi Objednávateľovi nasledujúce údaje:

- mená a kontaktné údaje, e-mailové adresy, telefónne čísla osoby/osôb priamo zodpovednej/zodpovedných za  riadenie vykonávania plnenia,

- mená a kontaktné údaje osôb, e-mailové adresy, telefónne čísla na nahlasovanie porúch/poškodení zariadení.

Zmeny v oznámených údajoch je Poskytovateľ povinný oznámiť Objednávateľovi bezodkladne.

Objednávateľ do dvoch (2) pracovných dní odo dňa nadobudnutia účinnosti tejto Zmluvy písomne oznámi Poskytovateľovi mená zamestnancov Objednávateľa, vrátane ich kontaktných údajov poverených zadávaním, kontrolou a preberaním predmetu Zmluvy (plnenie).

Poskytovateľ pri vykonávaní plnenia bude postupovať v súlade s platnými technickými normami, všeobecne záväznými právnymi predpismi a nariadeniami, technickými pokynmi a požiadavkami Objednávateľa a touto Zmluvou. Pokiaľ vznikne Objednávateľovi majetková škoda spôsobená nedbalosťou, porušením resp. neplnením uvedených povinností Poskytovateľa, Poskytovateľ je povinný ju nahradiť.

1. Poskytovateľ použije na vykonávanie predmetu Zmluvy technické postupy, ktoré zaistia kvalitné plnenie v zmysle príslušných technických noriem a predpisov a technických podmienok výrobcu použitého výrobku. Použité výrobky a materiály budú zodpovedať požiadavkám podľa platných technických noriem a predpisov, musia byť v zmysle zákona NR SR č. 133/2013 Z. z. o stavebných výrobkoch a o zmene a doplnení niektorých zákonov v znení neskorších predpisov vhodné na použitie na zamýšľaný účel, a musia zodpovedať parametrom požadovaným v Prílohe č. 2 Zmluvy. Pre výrobok uvedený v technickej špecifikácii/popise položky je možné použiť ekvivalent za podmienky, že tento ekvivalent bude mať minimálne rovnaké alebo vyššie parametre v porovnaní s požadovaným výrobkom, nebude vyžadovať iné vedľajšie náklady a ani zvýšenie priamych alebo nepriamych nákladov vyplývajúcich z jeho užívania. Poskytovateľ nepoužije výrobky a materiály, o ktorých je v čase ich použitia známe, že sú škodlivé.

Poskytovateľ preukáže úroveň kvality použitých výrobkov v zmysle zákona NR SR č. 133/2013 Z. z. o stavebných výrobkoch a o zmene a doplnení niektorých zákonov v znení neskorších predpisov a zákona NR SR č. 56/2018 Z. z. o posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov vznení neskorších predpisov.

Objednávateľ je oprávnený v ktoromkoľvek štádiu plnenia kontrolovať vykonávanie plnenia a Poskytovateľ je povinný takúto kontrolu Objednávateľovi umožniť a strpieť. Ak Objednávateľ zistí, že Poskytovateľ vykonáva plnenie v rozpore s povinnosťami podľa tejto Zmluvy a jej príloh, je oprávnený dožadovať sa toho, aby Poskytovateľ odstránil alebo napravil takéto porušenie povinností na svoje náklady, v primeranej lehote určenej Objednávateľom. Pokiaľ vznikne Objednávateľovi majetková škoda spôsobená nedbalosťou, porušením resp. neplnením povinností Poskytovateľa v zmysle Zmluvy a jej príloh, Poskytovateľ je povinný ju nahradiť v celom rozsahu.

Poskytovateľ sa zaväzuje vykonávať plnenie tak, aby bol zaistený bezpečný prístup a vjazd k jestvujúcim nehnuteľnostiam, aby svojou činnosťou nespôsobil škodu na cudzích nehnuteľnostiach, majetku, aby nedošlo k neprimeranému obmedzeniu alebo ohrozeniu práv a právom chránených záujmov vlastníkov susedných nehnuteľností hlavne nadmerným hlukom, prachom a zbytočnou prevádzkou strojov a mechanizmov, nespôsobil škodu, neohrozoval zdravie alebo život ľudí, životné prostredie a bezpečnosť účastníkov cestnej premávky.

Poskytovateľ zodpovedá za bezpečnosť a ochranu zdravia vlastných pracovníkov a pracovníkov svojich subdodávateľov, za dodržiavanie bezpečnostných predpisov platných pre vykonávanú činnosť, pre prácu so strojmi a na nich, za zabezpečenie a udržiavanie miesta plnenia v zmysle platných právnych predpisov vzťahujúcich sa na bezpečnosť a ochranu zdravia pri práci, za bezpečnosť používaných technických a strojových zariadení, ochranu životného prostredia a za zaistenie bezpečnosti účastníkov cestnej premávky v súvislosti s vykonávaním plnenia. Poskytovateľ bude dodržiavať bezpečnostné a zdravotné zásady a požiadavky týkajúce sa bezpečnosti počas vykonávania plnenia v zmysle platných všeobecne záväzných právnych predpisov, nariadení, technických noriem a predpisov.

Pri vykonávaní plnenia môže poskytovateľ používať len technické a strojové zariadenia, ktoré svojou konštrukciou, zhotovením a technickým stavom zodpovedajú predpisom na zaistenie bezpečnosti práce a len na účely, na ktoré sú technicky spôsobilé v súlade s podmienkami určenými výrobcom a technickými normami. Všetky používané strojové a technické zariadenia musia byť vo vyhovujúcom technickom stave, musí byť zabezpečená ochrana pôdy, vôd a biotopy pred znečistením ropnými látkami ako pri činnostiach tak pri parkovaní, a budú sa pohybovať iba po existujúcich príjazdových komunikáciách. Poskytovateľ sa zaväzuje použiť aj všetky opatrenia, aby predišiel poškodeniu existujúcich príjazdových komunikácií (dopravných ciest). Toto opatrenie v sebe zahŕňa požiadavku na použitie vhodných strojových a technických zariadení a trás.

Dočasné dopravné značenie potrebné na označenie pracovného miesta obstará a osadí Poskytovateľ v súlade s podmienkami uvedenými v Prílohe č.1 Zmluvy.

1. Poskytovateľ zodpovedá za čistotu a poriadok v mieste vykonávania plnenia, okamžite odstráni vybúrané hmoty, sute, prebytočnú zeminu a iné odpady vznikajúce v súvislosti s vykonávaním plnenia alebo ako jeho dôsledok, akékoľvek znečistenie dotknutej pozemnej komunikácie a verejných plôch spôsobené vykonávaním plnenia alebo ako jeho dôsledok a po ukončení plnenia uvedie všetky dotknuté plochy do pôvodného stavu. Na verejnom priestranstve je zakázané skladovanie materiálu/odpadu a ani v okolí miesta plnenia nebudú vytvárané žiadne skládky odpadov.
2. Poskytovateľ bude nakladať s odpadmi v súlade s platnou legislatívou. Zakazuje sa uložiť alebo ponechať odpad na inom mieste ako na to určenom, zhodnotiť alebo zneškodniť odpad inak ako v súlade s platnou legislatívou (zákon o odpadoch). Poskytovateľ ako pôvodca odpadu je povinný dodržiavať ust. § 14 Povinnosti držiteľa odpadu zákona o odpadoch (zákon NR SR č. 79/2015 Z. z. v znení neskorších predpisov). V prípade výskytu nebezpečného odpadu je povinný ho odovzdať organizácii s oprávnením podľa platných predpisov. Objednávateľ je oprávnený kedykoľvek v priebehu vykonávania plnenia vyžadovať, aby mu poskytovateľ predložil doklady o spôsobe nakladania s odpadmi.
3. Poskytovateľ zabezpečí komplexnú ochranu okolitej prírody a krajiny pred poškodením, a v prípade použitia strojových a technických zariadení,, nástrojov a pomôcok musí dbať na minimalizáciu poškodenia predmetnej lokality aj po ukončení plnenia. Poskytovateľ bude rešpektovať okolité dreviny a krovité porasty tak, aby nedošlo k bezprostrednému alebo následnému zníženiu ekologických a estetických funkcií ich podzemných a nadzemných častí, resp. k ich odumretiu.

Poskytovateľ je povinný chrániť vykonávané plnenie a zabezpečiť hotové časti tak, aby nedošlo k ich zničeniu, poškodeniu alebo znehodnoteniu do doby odovzdania a prevzatia plnenia Objednávateľom.

Poskytovateľ je povinný najneskôr ku dňu odovzdania a prevzatia plnenia miesto plnenia úplne vypratať, odstrániť zvyšný materiál, odpady a pod. a uviesť všetky dotknuté plochy do pôvodného stavu.

Povinnosť Poskytovateľa vykonať plnenie bude splnená jeho riadnym odovzdaním a prevzatím Objednávateľom na základe „Súpisu vykonaných prác a dodávok“, ktorý bude podpísaný povereným zamestnancom Objednávateľa a Poskytovateľa.

Objednávateľ nie je povinný prevziať vykonané plnenie ktoré má vady alebo nedorobky, ak bolo vykonané v rozpore s platnými technickými normami, všeobecne záväznými právnymi predpismi a nariadeniami, dohodami zmluvných strán alebo s touto Zmluvou a jej prílohami.

V rámci odovzdania a prevzatia vykonaného plnenia, Poskytovateľ je povinný odovzdať Objednávateľovi certifikáty, vyhlásenia o parametroch použitých výrobkov; ak sa výrobok použije viackrát, Poskytovateľ nie je povinný preukázať úroveň kvality tých istých použitých výrobkov opakovane.

Vlastnícke právo k vykonanému plneniu (zariadeniam, výrobkom a materiálom dodaným Poskytovateľom), ak dovtedy nenáležalo Objednávateľovi, prechádza z Poskytovateľa na Objednávateľa, odovzdaním a prevzatím plnenia Objednávateľom podľa tejto Zmluvy.

Nebezpečenstvo škody k vykonávanému plneniu znáša Poskytovateľ až do okamihu jeho odovzdania a prevzatia Objednávateľom. Na Objednávateľa prechádza až jeho prevzatím.

Poskytovateľ je povinný uhradiť všetky škody spôsobené na cudzích nehnuteľnostiach, zariadeniach, majetku, zdraví alebo živote osôb spôsobené pri vykonávaní predmetu zmluvy alebo ako jeho dôsledok. Uvedené sa netýka prípadov, keď ku škode došlo na základe nevhodne vydaného príkazu zo strany Objednávateľa, pričom na jeho nevhodnosť bol Objednávateľ zo strany Poskytovateľa upozornený, ale tento i napriek tomu na jeho vykonaní trval.

1. Poskytovateľ je povinný mať uzavreté poistenie na celé obdobie trvania Zmluvy alebo do posledného termínu na odstránenie vád (podľa toho, ktorý z nich je neskorší) proti poškodeniu alebo zničeniu majetku iných osôb spôsobeným činmi alebo nedbalosťou Poskytovateľa a poistenie proti usmrteniu alebo zraneniu spôsobeným činmi Poskytovateľa alebo jeho nedbalosťou. Náklady na poistenie sú zahrnuté v cene Zmluvy. Zhotoviteľ predloží kópiu uvedenej poistnej zmluvy alebo iný rovnocenný doklad preukazujúci platnosť poistenia podľa tohto bodu najneskôr pri podpise tejto Zmluvy. Poistná zmluva sa stane súčasťou tejto Zmluvy ako Príloha č. 5 tejto Zmluvy. Poskytovateľ je povinný sa na svoju zodpovednosť uistiť, že jeho subdodávatelia majú pre nimi vykonávanú činnosť uzavretú poistnú zmluvu, ktorá kryje všetky riziká vyššie uvedené. Poskytovateľ je povinný bezodkladne (najneskôr do dvadsiatichštyroch (24) hodín) písomne informovať Objednávateľa o poistných udalostiach, ktoré súvisia s vykonávaním plnenia. Objednávateľ je oprávnený počas platnosti Zmluvy alebo do posledného termínu na odstránenie vád (podľa toho, ktorý z nich je neskorší) požadovať od Poskytovateľa potvrdenie poisťovne o trvaní a rozsahu poistenia.
2. Poskytovateľ sa zaväzuje, že nebude v súvislosti s predmetom Zmluvy/s vykonávaním plnenia zamestnávať zamestnancov v rozpore s právnymi predpismi Slovenskej republiky upravujúcimi nelegálnu prácu a nelegálne zamestnávanie.
3. Poskytovateľ musí mať k dispozícii osoby, ktoré majú odbornú spôsobilosť/oprávnenie:
   1. Odbornú spôsobilosť v zmysle vyhlášky MPSVR SR č. 508/2009 Z. z. ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia v znení neskorších predpisov (ďalej len „vyhláška“) – min. 1 osoba:
4. podľa § 22 vyhlášky – samostatný elektrotechnik, ktorý spĺňa požiadavky odbornej spôsobilosti elektrotechnika a má odbornú prax podľa uvedenia v prílohe č. 11 vyhlášky pre zariadenia do 1000 V;
5. podľa § 23 vyhlášky – elektrotechnik na riadenie činnosti alebo na riadenie prevádzky, ktorý spĺňa požiadavky odbornej spôsobilosti elektrotechnika a má odbornú prax podľa uvedenia v prílohe č. 11 vyhlášky pre zariadenia do 1000 V;
6. podľa § 24 vyhlášky - revízny technik vyhradeného technického zariadenia elektrického;
7. podľa § 17 vyhlášky - obsluha vyhradeného technického zariadenia - pohyblivej pracovnej plošiny
   1. Poskytovateľ musí mať k dispozícii osoby na obsluhu, vykonávanie údržby a úpravu softvéru a hardvéru radičov:
8. min. 2 osoby oprávnené na vykonávanie údržby radičov Siemens typového radu M, C, SX;
9. min. 1 osoba oprávnená na vykonávanie úprav a zmien softvéru a hardvéru pre radiče Siemens typového radu M, C, SX (vrátane základnej diagnostiky vzniknutého problému a jeho odstránenia, resp. zabezpečenia technického zásahu vyššej úrovne);
10. oprávnenie na vykonávanie údržby radiča Swarco Taffic (vrátane základnej diagnostiky vzniknutého problému a jeho odstránenia, resp. zabezpečenia technického zásahu vyššej úrovne) – min. 1 osoba;
11. oprávnenie na vykonávanie údržby radiča AŽD (vrátane základnej diagnostiky vzniknutého problému a jeho odstránenia, resp. zabezpečenia technického zásahu vyššej úrovne)– min. 1 osoba;
12. oprávnenie na vykonávanie údržby radiča Vilati-Signalbau Huber (vrátane základnej diagnostiky vzniknutého problému a jeho odstránenia, resp. zabezpečenia technického zásahu vyššej úrovne) – min. 1 osoba.
13. Poskytovateľ sa zaväzuje, že výkon vybraných odborných činností v rámci plnenia tejto zmluvy v bode 29. bude vykonávať výlučne prostredníctvom odborníkov, ktorí budú zapísaní v Evidenčnom denníku vykonávaných prác do 5-tich pracovných dní odo dňa nadobudnutia účinnosti tejto Zmluvy. Bez takéhoto zápisu odborník nemôže vykonávať jeho činnosti vyplývajúce mu z tejto zmluvy. V prípade porušenia tejto povinnosti má Objednávateľ právo na zaplatenie zmluvnej pokuty poskytovateľom vo výške 1 000,- Eur (slovom: tisíc eur) za každé takéto porušenie/deň. Poskytovateľ nesmie meniť odborníkov zapísaný v Evidenčnom denníku vykonávaných prác bez predchádzajúceho písomného súhlasu Objednávateľa. Objednávateľ odsúhlasí náhradného odborníka, ak ten bude spĺňať požadované podmienky podľa zmluvy.V opačnom prípade je Objednávateľ oprávnený od zmluvy odstúpiť.
14. Poskytovateľ musí navrhnúť nahradenie odborníka v nasledovných prípadoch:
    1. v prípade úmrtia,
    2. choroby alebo úrazu odborníka, ktoré sú prekážkou tomu, aby Poskytovateľ prostredníctvom tohto odborníka riadne poskytoval službu,
    3. ak sa náhrada odborníka stane nevyhnutnou z akýchkoľvek iných skutočností, ktoré Poskytovateľ nemôže ovplyvniť (napr. výpoveď, vzdanie sa funkcie a pod.).
15. Náhrada odborníkov v súlade s bodom 31 tohto článku sa bude uskutočňovať nasledovným spôsobom: Poskytovateľ doporučene doručí Objednávateľovi do jeho sídla písomnú žiadosť o schválenie náhrady odborníka, ktorý spĺňa odbornú spôsobilosť/oprávnenie uvedenú v bode 29. Poskytovateľ je oprávnený poskytovať službu prostredníctvom odborníka až odo dňa, ktorý Objednávateľ uvedie vo svojom písomnom schválení tohto odborníka a zapísaní v Evidenčnom denníku vykonávaných prác. Ak Objednávateľ neschváli odborníka, oznámi písomne túto skutočnosť Poskytovateľovi s uvedením dôvodov a uvedie to aj v Evidenčnom denníku vykonávaných prác.
16. V priebehu plnenia tejto zmluvy na základe písomnej a odôvodnenej žiadosti môže Objednávateľ požiadať Poskytovateľa o nahradenie akéhokoľvek odborníka, o ktorom sa domnieva, že jeho odbornosť alebo výkonnosť je nedostačujúca, alebo si neplní svoje povinnosti v súlade so zmluvou alebo porušil akúkoľvek povinnosť ustanovenú v zmluve, novým odborníkom. Poskytovateľ je tejto žiadosti povinný vyhovieť v lehote 30 dní od jej doručenia Poskytovateľovi. Poskytovateľ je povinný nahradiť odborníka adekvátnou náhradou, ktorá musí byť písomne odsúhlasená Objednávateľom. Pokiaľ Poskytovateľ žiadosti Objednávateľa nevyhovie, Objednávateľ môže uplatniť zmluvnú pokutu vo výške 2 000.- Eur (slovom: dvetisíc eur), zamietnuť ďalšiu faktúru Poskytovateľa, ktorú predkladá za obdobie, v ktorom bol požiadaný o výmenu odborníka, opakované porušenie povinnosti Poskytovateľa zakladá právo Objednávateľa od zmluvy odstúpiť.
17. Ak je potrebné odborníka nahradiť, nový odborník musí spĺňať odbornú spôsobilosť/oprávnenie uvedenú v bode 29. Ak Poskytovateľ nie je schopný zabezpečiť odborníka, Objednávateľ je oprávnený, ak je ohrozené riadne plnenie zmluvy, od zmluvy odstúpiť.
18. Náklady, ktoré vzniknú v súvislosti s nahradením odborníka, výlučne znáša Poskytovateľ. Ak odborník nie je nahradený do 30 dní od obdržania žiadosti Objednávateľa Poskytovateľom, môže Objednávateľ požadovať, aby Poskytovateľ na vlastné náklady do príchodu nového odborníka určil na poskytovanie služby dočasného odborníka, alebo aby prijal iné opatrenia na kompenzáciu dočasnej neprítomnosti chýbajúceho odborníka.

VII.

**Zmluvné pokuty a náhrada škody**

1. Ak bude Poskytovateľ z vlastnej viny v omeškaní s vykonaním plnenia v termínoch podľa ust. *čl. II.* Zmluvy, môže si Objednávateľ uplatniť u Poskytovateľa zaplatenie zmluvnej pokuty vo výške 100,- EUR bez DPH za každý, aj začatý deň omeškania, a táto zmluvná pokuta bude odpočítaná z fakturovanej čiastky.
2. Sankcie podľa ods. *1.* tohto *čl*. *Zmluvy* sa neuplatnia v prípade, ak omeškanie plnenia Poskytovateľa nastane z viny alebo z dôvodov na strane Objednávateľa alebo z dôvodu okolností vylučujúcich zodpovednosť v zmysle *čl. VIII. tejto Zmluvy*.
3. Ak poskytovateľ neodstráni vady/nedorobky plnenia zistené pri jeho odovzdaní a prevzatí v dohodnutom termíne resp. nedodrží dohodnutý termín odstránenia vád reklamovaných Objednávateľom počas plynutia záručnej doby, môže si Objednávateľ uplatniť u Poskytovateľa zaplatenie zmluvnej pokuty vo výške 100,- EUR bez DPH za každý, aj začatý deň omeškania a to až do dňa úplného odstránenia týchto vád/nedorobkov a objednávateľ má právo zabezpečiť ich odstránenie treťou osobou v zmysle *čl. V. ods. 7. Zmluvy*.
4. Ak Poskytovateľ z vlastnej viny poruší povinnosti dohodnuté v tejto Zmluve, môže si Objednávateľ uplatniť u Poskytovateľa zaplatenie zmluvnej pokuty vo výške 100,- EUR bez DPH za každý prípad a za každý aj začatý deň pokiaľ porušenie povinnosti trvá.
5. Ak bude Objednávateľ v omeškaní s platením dohodnutej ceny, môže si Poskytovateľ uplatniť úroky z omeškania vo výške 0,02 % z dlžnej sumy (bez DPH) za každý aj začatý deň omeškania.
6. Ustanoveniami o zmluvnej pokute nie je dotknutý prípadný nárok zmluvných strán na náhradu škody v celom rozsahu, ktorá im vznikne z nesplnenia povinností, ktoré sú zmluvnou pokutou zabezpečené.
7. V prípade porušenia povinností, pre ktoré je Objednávateľ oprávnený odstúpiť od tejto Zmluvy podľa *čl.* *IX.* *ods. 3. Zmluvy*, je Poskytovateľ povinný zaplatiť Objednávateľovi zmluvnú pokutu vo výške 5 % zmluvnej ceny (bez DPH), pričom povinnosť ju zaplatiť odstúpením od Zmluvy nezaniká. Týmto nie sú dotknuté nároky Objednávateľa na náhradu škody. Objednávateľ je oprávnený domáhať sa náhrady škody presahujúcej zmluvnú pokutu.
8. Zmluvné strany sa dohodli, že zmluvné pokuty dojednané v tejto Zmluve, ktoré nebudú odpočítane z fakturovanej čiastky, sa stávajú splatnými do pätnástich (15) dní po tom, čo bude povinnej zmluvnej strane doručená výzva na úhradu zmluvnej pokuty oprávnenou zmluvnou stranou. Povinná zmluvná strana sa zaväzuje zaplatiť zmluvnú pokutu vyúčtovanú v súlade s týmto článkom zmluvy oprávnenej zmluvnej strane na jej bankový účet, ktorý bude uvedený vo výzve na úhradu.
9. Objednávateľ je oprávnený započítať jednostranným úkonom svoje nároky z titulu zmluvných pokút voči všetkým pohľadávkam Poskytovateľa voči Objednávateľovi.
10. Zaplatenie zmluvných pokút podľa tohto článku Zmluvy, nezbavuje Poskytovateľa povinnosti predmetnú činnosť vykonávať s cieľom minimalizovania príčin a zvyšovania prevencie na zamedzenie ich opakovania.

VIII.

Okolnosti vylučujúce zodpovednosť

1. Za okolnosti vylučujúce zodpovednosť sa považuje taká prekážka, ktorá nastala nezávisle od vôle povinnej zmluvnej strany, a ktorá jej bráni v splnení jej povinnosti, ak nemožno rozumne predpokladať, že by povinná zmluvná strana túto prekážku alebo jej následky odvrátila alebo prekonala, a že by v čase vzniku svojej povinnosti zo Zmluvy túto prekážku predvídala.
2. Zodpovednosť nevylučuje prekážka, ktorá vznikla až v čase, keď povinná zmluvná strana už bola v omeškaní s plnením svojej povinnosti alebo vznikla z jej hospodárskych pomerov.
3. Ani jedna zo zmluvných strán nenesie zodpovednosť za nesplnenie svojich povinností vyplývajúcich zo Zmluvy, ak preukáže, že nesplnenie povinnosti nastalo následkom mimoriadnych, nepredvídateľných a neodvrátiteľných udalostí, prekážky ani ich následky nebolo možné v čase uzatvárania Zmluvy predvídať, prekážkam ani ich následkom sa nedalo zabrániť, vyhnúť, ani ich prekonať – okolnosti „vis major“. Za mimoriadne, nepredvídateľné a neodvrátiteľné udalosti sa považujú najmä (i) atmosférické vplyvy alebo prírodné udalosti, ako je najmä požiar, výbuch, úder blesku, náraz alebo zrútenie pilotovaného lietajúceho telesa, jeho časti alebo jeho nákladu, víchrica, zosúvanie pôdy, zosúvanie skál alebo zeminy, pád stromov, stožiarov a iných predmetov, zemetrasenie, pád snehu, náraz vozidla, nadzvuková vlna, záplava, povodeň, náhodné a náhle poškodenie alebo zničenie veci kvapalinou unikajúcou z vodovodného zariadenia a/alebo (ii) skutočnosti spôsobené alebo vyvolané tretími subjektami, najmä vandalské činy, protiprávne poškodenie, ako aj (iii) všetky ďalšie okolnosti vyššej moci (ďalej len „mimoriadne udalosti“), ktoré nevznikli zavinením Objednávateľa ani Poskytovateľa.
4. Zmluvná strana, ktorá porušuje svoju povinnosť alebo ktorá s prihliadnutím na všetky okolnosti má vedieť, že poruší svoju povinnosť zo Zmluvy, je povinná písomne oznámiť druhej zmluvnej strane povahu prekážky, ktorá jej bráni alebo bude brániť v plnení povinnosti a poučiť o jej dôsledkoch. Oznámenie sa musí urobiť bez zbytočného odkladu po tom, čo sa povinná zmluvná strana o prekážke dozvedela alebo pri náležitej starostlivosti mohla dozvedieť. Nesplnenie oznamovacej povinnosti zaväzuje povinnú zmluvnú stranu nahradiť škodu, ktorej sa mohlo včasným oznámením predísť. Účinky okolností vylučujúcich zodpovednosť sú obmedzené iba na dobu, dokiaľ trvá prekážka, s ktorou sú tieto účinky spojené. Okolnosti vylučujúce zodpovednosť oslobodzujú povinnú zmluvnú stranu od povinnosti platiť zmluvnú pokutu v dôsledku porušenia povinnosti, na ktorú sa tieto okolnosti viažu.
5. Počas doby trvania okolností vylučujúcich zodpovednosť oprávnená zmluvná strana nemá právo na odstúpenie od Zmluvy.

IX.

Zánik Zmluvy

K zrušeniu Zmluvy môže dôjsť dohodou zmluvných strán, odstúpením alebo výpoveďou podľa tejto Zmluvy.

V prípade zániku Zmluvy dohodou zmluvných strán, táto zanikne dňom uvedeným v dohode. V tejto dohode sa upravia aj vzájomné nároky zmluvných strán vzniknuté z plnenia povinností vyplývajúcich zo Zmluvy alebo z ich porušenia druhou zmluvnou stranou. Dohoda o zrušení Zmluvy musí byť písomná, inak je neplatná.

Od tejto Zmluvy môže odstúpiť každá zmluvná strana, avšak iba z niektorého z týchto dôvodov:

Poskytovateľ môže odstúpiť od tejto Zmluvy, ak Objednávateľ oznámi, že nemôže plniť svoje záväzky podľa tejto Zmluvy,

Objednávateľ má právo okamžite odstúpiť od Zmluvy v prípade:

 3.2.1.  podstatného porušia Zmluvy Poskytovateľom, pričom na účely tejto Zmluvy sa za podstatné porušenie Zmluvy Poskytovateľom považuje najmä:

ak Poskytovateľ, aj napriek upozorneniu Objednávateľa, bude nečinný a  z vlastnej viny nebude vykonávať predmet tejto Zmluvy v termínoch v zmysle ust. *čl. II*. *tejto Zmluvy*,

ak Poskytovateľ, aj napriek upozorneniu Objednávateľa, bude preukázateľne vykonávať predmet Zmluvy (plnenie) vadne alebo v rozpore s touto Zmluvou, a takéto porušenie nenapraví ani v dodatočnej primeranej lehote na nápravu poskytnutej Objednávateľom,

ak Poskytovateľ neodstráni vady a nedorobky v termíne podľa *čl V. tejto Zmluvy,*

ak Poskytovateľ postúpi svoje práva zo Zmluvy alebo uzatvorí Zmluvu o subdodávke v rozpore s podmienkami tejto Zmluvy,

podľa *čl. VI. ods. 4 tejto Zmluvy*.

 3.2.2.  ak Poskytovateľ vstúpi do likvidácie, na jeho majetok bol vyhlásený konkurz, resp. existuje dôvodná obava, že plnenie záväzkov Poskytovateľa podľa tejto Zmluvy je vážne ohrozené, resp. Poskytovateľ oznámi, že nemôže splniť svoje záväzky podľa tejto Zmluvy, alebo sa táto skutočnosť stane zrejmou.

Odstúpenie musí mať písomnú formu. Odstúpením od Zmluvy sa Zmluva zruší dňom doručenia odstúpenia druhej zmluvnej strane. Odstúpením od Zmluvy nie je dotknuté právo na náhradu škody v plnej výške.

1. Zmluvu môže vypovedať Objednávateľ, a to aj bez uvedenia dôvodu. Výpoveď musí mať písomnú formu. Výpovedná lehota je jeden (1) mesiac a začína plynúť prvým dňom kalendárneho mesiaca nasledujúceho po mesiaci, v ktorom bola výpoveď doručená Poskytovateľovi. Doručenie výpovede Poskytovateľovi, nezbavuje Poskytovateľa povinnosti vykonania plnenia v zmysle ustanovení tejto Zmluvy, a to až do doby uplynutia výpovednej lehoty, pokiaľ sa zmluvné strany písomne nedohodnú inak.

X.

Ostatné ustanovenia

Zmluvné strany sa dohodli, že písomná komunikácia podľa tejto Zmluvy alebo v súvislosti s touto Zmluvou sa bude doručovať poštou ako doporučená zásielka (s doručenkou preukazujúcou doručenie), kuriérom alebo osobne na adresu príslušnej zmluvnej strany uvedenú v tejto Zmluve. Za deň doručenia sa považuje deň prevzatia písomnosti. V prípade, ak adresát odmietne písomnosť prevziať, za deň doručenia sa považuje deň odmietnutia prevzatia písomnosti. V prípade, ak si adresát neprevezme písomnosť v úložnej lehote na pošte, za deň doručenia sa považuje posledný deň úložnej lehoty na pošte. V prípade, ak sa písomnosť vráti odosielateľovi s označením pošty „adresát neznámy“ alebo „adresát sa odsťahoval“ alebo s inou poznámkou podobného významu, za deň doručenia sa považuje deň vrátenia zásielky odosielateľovi. Každá zo zmluvných strán je povinná písomne oznámiť druhej zmluvnej strane akúkoľvek zmenu ohľadne doručovania a to bezodkladne po tom, čo dôjde k takejto zmene.

Poskytovateľ je povinný písomne oznamovať Objednávateľovi každú zmenu jeho identifikačných a korešpondenčných údajov uvedených v tejto Zmluve, a to v lehote najneskôr päť (5) pracovných dní odo dňa, kedy nastala zmena niektorého z týchto údajov. V prípade, že si Poskytovateľ povinnosť podľa tohto odseku Zmluvy nesplní, alebo sa dostane do omeškania s jej splnením v čase, kedy mu Objednávateľ zašle oznámenie podľa tejto Zmluvy, Poskytovateľ v celom rozsahu zodpovedá za to, že sa neoboznámil s obsahom oznámenia odosielaného Objednávateľom podľa tejto Zmluvy, a má sa za to, že nastali účinky náhradného doručenia podľa tejto Zmluvy. V prípade zmeny bankového spojenia Poskytovateľ k tejto informácii predloží aj potvrdenie príslušnej banky.

Objednávateľ písomne oznámi Poskytovateľovi bez zbytočného odkladu každú zmenu týkajúcu sa jeho identifikačných a korešpondenčných údajov uvedených v tejto Zmluve a to v lehote najneskôr päť (5) pracovných dní odo dňa, kedy nastala zmena niektorého z týchto údajov.

Zmluvné strany sa zaväzujú vzájomne sa informovať o všetkých právne významných skutočnostiach, ktoré môžu mať významný vplyv na plnenie povinností určených touto Zmluvou ako aj na vykonávanie plnenia a to najneskôr do piatich (5) pracovných dní odo dňa, kedy táto skutočnosť nastala. Ak tak neurobia, zodpovedajú za škodu spôsobenú druhej zmluvnej strane v dôsledku porušenia tejto povinnosti.

Zmluvné strany sa ďalej zaväzujú poskytovať si náležitú súčinnosť najmä tým, že svoje požiadavky budú zadávať vhodnou formou s jasným formulovaním záležitostí – predmetu a účelu, ktoré by chceli dosiahnuť.

Zmluvné strany sú povinné dodržiavať príslušné ustanovenia Nariadenia Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov a zákona NR SR č. 18/2018 Z. z. o ochrane osobných údajov v znení neskorších predpisov.

XI.

Záverečné ustanovenia

1. Vzťahy zmluvných strán vyplývajúce z tejto Zmluvy a v tejto Zmluve bližšie neupravené, sa riadia príslušnými ustanoveniami Obchodného zákonníka a ďalšími všeobecne záväznými právnymi predpismi.

Neoddeliteľnou súčasťou Zmluvy sú prílohy:

Príloha č. 1 „Špecifikácia plnenia, technické požiadavky“,

Príloha č. 2 „Cenník položiek“,

Príloha č. 3 „Zoznam subdodávateľov“

Príloha č. 4 „Zoznam križovatiek“

Príloha č. 5 „Poistná zmluva“

1. Meniť alebo doplňovať obsah Zmluvy bude možné len formou očíslovaných písomných dodatkov, ktoré budú uzatvorené v súlade s touto Zmluvou a zákonom o verejnom obstarávaní, a ktoré budú platné, ak budú riadne potvrdené a podpísané oprávnenými zástupcami oboch zmluvných strán.
2. Zmluva nadobúda platnosť dňom podpisu všetkými zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv.
3. Zmluva sa vyhotovuje v piatich vyhotoveniach, z ktorých tri si ponechá Objednávateľ a dve Poskytovateľ.

Poskytovateľ podpisom tejto Zmluvy prehlasuje, že bol oboznámený s informáciami podľa článku 13 Nariadenia Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov zverejnenými na webovom sídle mesta Košice ([www.kosice.sk](http://www.kosice.sk)).

1. Zmluvné strany prehlasujú, že sa s obsahom tejto Zmluvy oboznámili a súhlasia s ním, že táto Zmluva je prejavom ich slobodnej vôle a nie je uzavretá v tiesni, ani za inak nevýhodných podmienok, na znak čoho ju podpisujú oprávnení zástupcovia oboch zmluvných strán.

V Košiciach dňa ......................... V........................... dňa.....................

Za objednávateľa: Za poskytovateľa:

........................................................... ....................................................

Ing. Jaroslav Polaček

primátor